Občianska rada

Občianska rada (OR)  je forma občianskej participácie, ktorá slúži na zapojenie obyvateľov do rozhodovania a formovania verejných politík, najmä na miestnej alebo regionálnej úrovni. V závislosti od krajiny a konkrétneho systému môže mať viacero podôb.  

OR je konzultačný alebo poradný orgán, zložený z občanov vybraných losovaním, ktorý má za cieľ:

 pomôcť voličom pri hlasovaní v referende doporučenými argumentmi za a proti.
 diskutovať o dôležitých verejných témach (napr. doprava, školstvo, životné prostredie),
 vyjadriť názor občanov na konkrétne rozhodnutia samosprávy,
 navrhovať riešenia alebo odporúčania pre miestne úrady či zastupiteľstvá.

Svojimi písomnými odporučeniami na spoločenské témy je spoluúčastnikom na správe veci verejných na všetkých úrovniach. 

Organizovaná je štátnymi a občianskymi inštitúciami, vždy na jeden projekt. Téma projektu sa vyberá anketou, alebo politikmi a je vyhradená len pre správu veci verejných. Radu otvárajú Za a Proti argumentujúci experti, pričom radu vedú neustále moderátori. Každá účastníčka a účastník diskutuje s ostatnými v skupine vedenej moderátorom. Na záver rada vytvorí spoločné písomné odporučenie pre príslušnú tému. Odporučením na hlasovaciu otázku v referende sa môže riadiť občan, ktorý sa chystá hlasovať v referende (Írsko, Švajčiarsko, štát Oregon v USA). Ďalšia forma je určená pre zastupiteľstvá, parlament, poslancov, politikov, kedy svojimi písomnými odporučeniami pomáhaju politikom pri riešení dôležitých spoločenských problémov.

Občianska rada je trendom v Európe; Nemecko, Francúzsko, Španielsko, Dánsko, Fínsko, Belgicko, Veľká Británia, Nórsko, Švajčiarsko, naši susedia Rakúsko, Maďarsko, Poľsko, a iné a vo svete; USA, Austrália, Kolumbia, Kanada, Čile, Austrália, Brazília, India, Japonsku, a inde.

 História 
Priekopníkom OR bol John Gastil. Vo svojej knihe By Popular Demand navrhol vytvorenie rady občanov, ktorí by boli náhodne vybraní, aby vytvorili prierez spoločnosti a rokovali o iniciatívach pri hlasovaní v referendách. V roku 2010 sa Oregon stal prvým štátom, ktorý implementoval túto myšlienku prostredníctvom občianskej iniciatívy Citizens' Initiative Review (CIR) v spolupráci s Healthy Democracy, ktorá s tým začala v roku 2000.

 Zloženie občianskej rady (OR) 
Občianske rady sa skladajú zo štyroch skupín: 

 Prvú podstatnú skupinu tvoria občania náhodne vybraní z registra trvalého pobytu, telefónneho, alebo voličského zoznamu. Z toho sa losujú do OR podľa veku, pohlavia, vzdelania, bydliska, ne/záujmu o veci verejné, ap., avšak jednorazovo len na jeden projekt. Ďalšie podporné:

 Skupina zložená z expertov s protichodnými názormi na danú tému.
 Skupina moderátorov, ktorých členovia sú vyškolená v dynamic facilitis.
 Štvrtú skupinu tvoria organizátori, ktorí môžu byť zo štátnych orgánov, zastupiteľstiev, parlamentu, občianskych organizácií, univerzít, nadácií, ap.

 Spôsob práce Občianskej rady 
Skupina v rozsahu 20 – 160 občanov, podľa náročnosti a obšírnosti témy/tém sa na 1 – 2 prípadne viac víkendov či dní, stretne v úvode s expertmi na danú tému. Počas celej OR sú prítomní nestranní moderátori, ktorí moderujú a zapisujú priebeh na štyri panely označené nadpismi; Výzvy / otázky, riešenia / nápady, obavy / námietky, informácie. Občania nekomunikujú medzi sebou, ale cez moderátora. Na záver vydáva OR jednomyseľné vyhlásenie s odporučeniami.

 Výsledok práce Občianskej rady 
OR nevydáva rozhodnutia, ale vydáva písomné jednohlasné odporučenie a slúži ako poradná inštitúcia. 

V prípade referenda OR vydá krátke písomné jednohlasné odporučenia k hlasovacej otázke danej iniciatíve s pro a proti argumentmi, ktoré pomáhajú občanom pri hlasovaní v referende. OR vydáva pre zastupiteľstvá a politikov viacstranový písomné odporučenie na danú spoločenskú tému, nevýhoda: nezáväznosť jej vykonania a snaha politikov nahradiť nástroj občianskej iniciatívy a referenda. V niektorých krajinách sú OR inštitucionalizované. Spravidla majú kanceláriu v zastupiteľstve, štátnom orgáne, ktorý všetko organizuje. Má schválené smernice, vedie web-stránku a poskytuje informácie o priebehu diania. V prípade uskutočnenia odporučení poskytuje informácie o ich zavedení (Rakúsko, Belgicko).

 Prínos pre občanov a politikov v správe veci verejných 
OR prinášajú nový nástroj pre občanov a viac (priamej) demokracie. Umožňujú priamu spoluúčasť občana na politickom živote – občan slúži občanovi (pri referende). Politici sa cez odporučenia dozvedia, čo je pre občanov dôležité. Na rozdiel od komisií v zastupiteľstvách a výborov v parlamente OR nemajú stálych členov – stop lobizmu. Obdržané odporučenia k hlasovacím referendovým otázkam podnecujú voličov hlasovať v referende a zvyšuje sa tým celková účasť.

OR umožňuje politikom obchádzať znefunkčnený nástroj občianskej iniciatívy (petície) a referenda, prípadne jeho zavedenie, ale na druhej strane OR umožňuje občanom otvoriť tému práve na zavedenie či sfunkčnenie inštitútu občianskej iniciatívy a referenda. Veľmi pomáha odpolarizovaniu spoločnosti pri dôležitých celo/spoločenských témach (Írsko ).

 Skúsenosti s OR zo zahraničia 
V USA v spolkovom štáte Oregon sú OR od roku 2010 vedené neziskovou organizáciou Healthy Democracy, slúžia občanom pri hlasovaní v referende.

V Belgicku v kraji Východné Belgicko je OR od roku 2019 inštitucionalizovaná, 1/3 členov je permanentné menená, slúži zastupiteľstvu pre vybrané spoločenské témy.

V Rakúsku v spolkovej krajine Vorarlberg, je OR od roku 2004 inštitucionalizovaná a slúži zastupiteľstvu pre vybrané spoločenské témy.

Občianska rada štát Oregon Healthy Democracy.

Vo Švajčiarsku v roku 2019 prebehol ako prvý pilotný projekt OR Demoscan organizovaný UNI Ženeva. Výsledkom bolo písomné doporučenie pripojené k hlasovacím lístkom pre občanov mesta Sion pri celoštátnom referende 9. feb. 2020 na tému „Viac zaplatiteľných nájomných bytov“.

V Nemecku prebiehajú OR na úrovniach celoštátnej, spolkových krajov a obcí organizované štátnou správou, občianskymi organizáciami, inštitúciami, politikmi. Slúžia zastupiteľstvám, parlamentu, politikom, medzi iným aj na tému zavedenia celoštátneho referenda do ústavy (miestne a krajské referenda majú funkčné), ktoré môže zaviesť jedine parlament.

V Írsku pred referendami o manželstve rovnakého pohlavia a potratov v rokoch 20162018 prebehli OR v spolupráci vlády s The Citizen Amssebly zlomili polarizované témy.

Vo Francúzsku prezident Emmanuel Macron po protestoch žltých viest a nepokojoch v uliciach umožnil občanom v roku 2019 vznik OR – Convention citoyenne pour le climat, ktorá na tému boja proti zmenám klímy navrhla 149 návrhov, ktoré mali prejsť schválením v parlamente, alebo v referende.

V Japonsku sa v posledných rokoch konali stovky občianskych rád, pravdepodobne viac ako kdekoľvek inde na svete.

Na Slovensku sa zatiaľ neeviduje vykonanie OR. Právnická fakulta UK v Bratislave usporiadala Medzinárodnú konferenciu v rámci projektu VEGA č. 1/0757/20 pod názvom: Prostriedky priamej demokracie v podmienkach inteligentných miest a obcí, kde zaznel príspevok „Občianske rady“, ktorý umožňuje získať všeobecný prehľad o Občianskych radách a ich organizovaní. 

Na úrovni Európskej únii prebehli OR na rôzne témy. Jedna z prvých OR EÚ 12. februára 2023, vydala 23 odporúčaní na obmedzenie plytvania potravinami v Európskej únii. Jej 150 účastníkov spoločne vypracovalo svoje návrhy počas troch víkendov.

 Európska komisia 
Európska komisia odporúča spojiť obecné zhromaždenia miestnymi referendami a 12. decembra 2023 zverejnila odporúčania na podporu občianskej participácie v členských štátoch Európskej únie (EÚ). Komisia dáva návrhy na náhodne vyžrebované Občianske rady.

 Náklady 
V tabuľke č.1 sú údaje ako je účastníkom OR každý deň hradený, spravidla podľa miestnych predpisov (napr. výkon verejnej služby), vo výške mzdy, cestovné, sociálne príplatky.  
+Tabuľka č.1KrajinaPočet oslovených občanov/prihlásili sa/na celkový počet obyvateľovPočet vylosovaných občanov do OR Výška odmeny občanom za účasť na OR OR vydáva písomné odporučenieŠvajčiarsko, mesto Sion, kanton Valais2000/?/20 00020500 CHF/2 víkendy k celoštátnemu referendu Rakúsko, spolkový kraj Vorarlberg?/?/400 tisíc12-17?pre krajské a miestne zastupiteľstvo USA, štát Oregon ?/?/ 4,2  mil.24? k celoštátnemu referendu Francúzsko300 tisíc/?/66 mil. 15086€/1deň+ 10€/hod ak v pracovnom čase+18€ starostl. o dieťa k celoštátnemu referendu, z časti pre parlament  Belgicko, kraj Východné Belgicko  ?/?/77 tisíc2464 €/1 sedenie (2 násobok ak trvá viac ako 4 h) + cestovne pre krajské zastupiteľstvo  Nemecko  4000/1500/83 mil.         16075€/deň  pre spolkový parlament  Čile   ?/?/15 mil.155?k celoštátnemu referendu 

 Referencie 

 Literatúra 

 Zborník MEDZINÁRODNÉ A VNÚTROŠTÁTNE PRÁVNE ASPEKTY PRIAMEJ ÚČASTI OBYVATEĽOV NA MIESTNEJ SAMOSPRÁVE Lívia Trellová – Ľudovít Máčaj (zost.) 1. vyd. – Bratislava: Univerzita Komenského v Bratislave, Právnická fakulta, 2020, 98 s. Paul Pirovits, strana 94-97 Občianske rady

 Externé odkazy 

 John Gastil

Kategória:Občianska spoločnosť